CELEX: 22013D0164
Language: lt
Date: 1381190400000
Title: 2013 m. spalio 8 d. EEE jungtinio komiteto sprendimas Nr. 164/2013, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

27.2.2014   
            
            
               LT
            
            
               Europos Sąjungos oficialusis leidinys
            
            
               L 58/17
            
         EEE JUNGTINIO KOMITETO SPRENDIMAS
   
   Nr. 164/2013
   2013 m. spalio 8 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2010 m. liepos 7 d. Europos Parlamento ir Tarybos direktyva 2010/53/ES dėl transplantacijai skirtų žmogaus organų kokybės ir saugos standartų nustatymo (1) su pataisymais, padarytais OL L 243, 2010 9 16, p. 68;
            
         
               (2)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XIII skyriaus 15zm punktas (Komisijos reglamentas (EB) Nr. 668/2009) papildomas taip:
   
               „15zn.
            
            
               
                  32010 L 0053: 2010 m. liepos 7 d. Europos Parlamento ir Tarybos direktyva 2010/53/ES dėl transplantacijai skirtų žmogaus organų kokybės ir saugos standartų nustatymo (OL L 207, 2010 8 6, p. 14) su pataisymais, padarytais OL L 243, 2010 9 16, p. 68.
               Direktyvos nuostatos šio susitarimo tikslais pritaikomos taip:
               Ši direktyva netaikoma Lichtenšteinui, išskyrus 15 ir 16 straipsnius. Apibrėžtys ir bendrosios nuostatos, pateiktos atitinkamai 3 straipsnyje ir 17 straipsnio 2 dalies h punkte bei 23 straipsnyje, Lichtenšteinui taikomos tik tuo atveju, kai tai būtina perkeliant Direktyvos 15 ir 16 straipsnius į nacionalinę teisę.“
            
         2 straipsnis
   
      Europos Sąjungos oficialiojo leidinio EEE priede skelbtinas Direktyvos 2010/53/ES su pataisymais, padarytais OL L 243, 2010 9 16, p. 68, tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2013 m. spalio 9 d., jei EEE jungtiniam komitetui pateikti visi pranešimai pagal EEE susitarimo 103 straipsnio 1 dalį (2).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. spalio 8 d.
      
         
            EEE jungtinio komiteto vardu
         
         
            Pirmininkas
         
         Thórir IBSEN
         
      
   
   
      (1)  OL L 207, 2010 8 6, p. 14.
   
      (2)  Konstituciniai reikalavimai nurodyti.
   
      ELPA valstybių deklaracija pridedama prie 2013 m. spalio 8 d. EEE susitarimo sprendimo Nr. 164/2013, kuriuo į EEE susitarimą įtraukiama 2010 m. liepos 7 d. Europos Parlamento ir Tarybos direktyva 2010/53/ES dėl transplantacijai skirtų žmogaus organų kokybės ir saugos standartų nustatymo
      
         „2010 m. liepos 7 d. Europos Parlamento ir Tarybos direktyva 2010/53/ES dėl transplantacijai skirtų žmogaus organų kokybės ir saugos standartų nustatymo, grindžiama Sutarties dėl Europos Sąjungos veikimo 168 straipsniu, yra svarbi Europos teisės aktų, reglamentuojančių sveikatos sritį, dalis ir atitinka ELPA valstybių sveikatos politiką. EEE susitarimu nesuteikiamas teisinis pagrindas užtikrinti tokį visuomenės sveikatos lygį, kuris užtikrinamas Sutarties dėl Europos Sąjungos veikimo 168 straipsniu. Ši direktyva įtraukiama nepažeidžiant EEE susitarimo taikymo srities.
         Šia deklaracija nepažeidžiamas EEE susitarimo 118 straipsnis.“